Resep: Sophie se broodrolleFoto: wisegeek.org Mev. Sophie Franken van Buffelsjagrivier het ‘n buite-oond waarin sy haar broodrolle bak wanneer hulle vleis braai of potjiekos maak. ‘n Gewone oond bak egter ewe goed. Lewer sowat 36 broodrolle Bestanddele: 750 ml sterk lou water 5 ml suiker 10 ml kitsgis 1 925 kg koekmeelblom of witbroodmeel 15 ml sout 600 ml sterk lou water 1 eier, geklits Metode: 1. Voorverhit die oond tot 220°C (425°F). Smeer bakplate. 2. Meng die 750 ml water, suiker en gis. Voeg 425 g (750 ml) van die koekmeelblom of witbroodmeel by en meng tot ‘n slap deeg. Bedek en laat 1 uur lank in ‘n warm plek rys. 3. Voeg die oorblywende 1.5 kg meel, sout en 600 ml water by en knie tot ‘n slap deeg. Bedek en laat weer 1 uur lank in ‘n warm plek rys. 4. Knie die deeg af. Smeer hande met sonneblomolie en knyp eiergrootte-rolle tussen die duim en voorvinger af. Plaas die rolle ‘n entjie van mekaar op die bakplate en verf die eier bo-oor. Laat 10 minute lank rys en bak dan sowat 15 minute lank in die middel van die oond tot goudbruin. Hierdie resep is oorspronklik gepubliseer in Huisgenoot Wenresepte 1 Uitgewer: Human & Rousseau Prys: R285-00* *Prys onderhewig aan verandering